ბრენდა მარშალი

**ბრენდა მარშალი** (), ნამდვილი სახელია არდის ანკერსონი (; დ. 29 სექტემბერი, 1915 – გ. 30 ივლისი, 1992) — ამერიკელი მსახიობი

## ბიოგრაფია
არდის ანკერსონი  1915 წლის 29 სექტემბერს ფილიპინების კუნძულ ნეგროსზე, შვედურ ოჯახში დაიბადა. მამამისი ოტო პეტერ ანკერსონი ქალაქ ბაკოლოდთან ახლოს შაქრის პლანტაციებს ფლობდა. არდისმა, თავის უფროს და რუთთან ერთად ქალაქ ბაგიოს ბრენტის საერთაშორისო სკოლაში დაიწყო სწავლა. 1925 წელს დედა გარდაეცვალათ. 1930-ში აშშ-ში ტეხასის შტატ ქალაქ სან-ანტონიოში გადავიდნენ და სწავლაც იქ განაგრძეს. 1933 წელს ტეხასის სახელმწიფო ქალთა კოლეჯში ჩააბარა. პირველკურსელთა სილამაზის კონკურსზე გაიმარჯვა და იმ დროს პოპულარულმა მოცეკვავემ ტედ შოუნმა აირჩია.
ბრენდა მარშალი მისი სასცენო ფსევდონიმი იყო და მის გარეთ მეგობრებისგან მოითხოვდა ნამდვილი სახელით მიემართათ. 1936 წელს მსახიობ რიჩარდ ჰიუსტონ გაინესზე დაქორწინდა და გოგონა ვირჯინია შეეძინათ. წყვილი 1940 წელს განქორწინდა.
[thumb|1952 წელი, რონალდ რეიგანის ქორწილი ერთადერთი სტუმრები. პატარძლის მეჯვარე ბრენდა მარშალი, [რონალდ რეიგანი, ნენსი რეიგანი და სიძის მეჯვარე უილიამ ჰოლდენი]]

## ჰოლივუდის წლები
ჰოლივუდში მისი სამსახიობო დებიუტი 1939 წელს შედგა. ამერიკელმა რეჟისორმა უილიამ კ. მაკგანმა კრიმინალურ დრამაში „ბლექველის კუნძული“ ეპიზოდური როლი ათამაშა. პირველი მთავარი როლი 1940 წელს, ეროლ ფლინთან ერთად სათავგადასლო მელოდრამაში „ზღვის ქორში“ იყო. 1941 წელს კვლავ ფლინთან ერთად გადაიღეს, დეტექტიურ ფილმში „კვალი სიბნელეში“.  

1941 წელს მარშალი ცოლად გაჰყვა 50-ანი წლების ცნობილ მსახიობ უილიმ ჰოლდენს, რომელიც მისი ქალიშვილის ვირჯინიას მამობილი გახდა და მასთან ორი ვაჟი პეტერ ვესტერფილდ „ვესტი“ ჰოლდენი და სკოტ პორტერ ჰოლდენი შეეძინა.
გათხოვების შემდეგ ნაკლებად მონაწილეობდა გადაღებებში და მხოლოდ ათამდე ფილმში ითამაშა. პირველი იყო „ღრუბლების კაპიტნები“ (1942) სადაც პარტნიორობას ჯეიმზ კეგნი უწევს. წარმატებული გამოდგა "მუდმივი ნიმფა" (1943) "საფრთხის წარმოშობა" (1943) და ვესტერნი „მოჩურჩულე სმიტი“(1948). 1946 წელს დაბალბიუჯეტიან B კატეგორიის ფილმში "უცნაური ინკარნაცია"  გადაიღეს, სადაც  მეცნიერ ნორა გუდრიჩის როლი შეარულა.  1950 წელს დაასრულა კინო კარიერა. ბოლო მხატვრული ფილმი იყო „იროკეზების ბილიკი“.

1952 წლის 4 მარტს, ბრენდა და მისი მეუღლე უილიამი, რონალდ რეიგანის და ნენსი რეიგანის ქორწილის ერთადერთი სტუმრები იყვნენ. წყვილი ლოს ანჯელესში, სან ფერნანდოს ხეობაში, ლიტლ ბრაუნის ტაძარში დაქორწინდა, ხოლო უილიამი და ბრენდა რონალდის და ნენსის მეჯვარეები იყვნენ.   

კინოკარიერის დასრულების შემდეგ ეკრანზე ერთხელ გამოჩნდა, 1955 წელს სიტკომში „მე მიყვარს ლუსი“, მეოთხე სეზონის მეოცე სერიაში „მოდების ჩვენება“ საკუთარი თავი განასახიერა, როგორც მისის ჰოლდენმა.

ჰოლდენთან ქორწინებაც არ გამოდგა წარმატებული, ისინი მუდმივად კამათობდნენ და 1971 წელს ოფიციალურად განქორწინდნენ. 
ბრენდა კალიფორნიის შტატში, ქალაქ პალმ-სპრინგში გადავიდა.
მსახიობი 1992 წლის 30 ივლისს 76 წლისა საყლაპავი მილის კიბოთი გარდაიცვალა.

[thumb|[უილიამ ჰოლდენი და ბრენდა მარშალი. ტოკიოს ჩოუს თეატრში. 1955 წელი]]

## ფილმები
## ოჯახი
1936 წელს მსახიობ რიჩარდ ჰიუსტონ გაინესზე დაქორწინდა და გოგონა ვირჯინია შეეძინათ. წყვილი 1940 წელს განქორწინდა.

1941 წელს მარშალი ცოლად გაყვა 50-ანი წლების ცნობილ მსახიობ უილიმ ჰოლდენს, რომელთანაც ორი ვაჟი პეტერ ვესტერფილდ „ვესტი“ ჰოლდენი და სკოტ პორტერ ჰოლდენი შეეძინა.

## რესურსები ინტერნეტში
*https://www.imdb.com/name/nm0550782/
*https://www.findagrave.com/memorial/6629070/brenda-marshall
*https://www.virtual-history.com/movie/person/5546/brenda-marshall
*http://digital2.library.ucla.edu/viewItem.do?ark=21198/zz002hj52x
*https://books.google.ge/books?id=uMp6ACb74UkC&pg=PA29&redir_esc=y#v=onepage&q&f=false

## სქოლიო
კატეგორია:ამერიკელი ქალი მსახიობები
კატეგორია:ამერიკელი ქალი კინომსახიობები
კატეგორია:დაბადებული 29 სექტემბერი
კატეგორია:დაბადებული 1915